ai4bharat/Pralekha huggingface dataset:
பிரதமர் அலுவலகம்
மகாராஷ்டிராவின் ஷஹாபூரில் நடந்த கோர விபத்தில் உயிரிழந்தவர்களுக்கு பிரதமர் இரங்கல்
பிரதமரின் தேசிய நிவாரண நிதியிலிருந்து கருணைத் தொகை அறிவிப்பு
மகாராஷ்டிரா மாநிலம், ஷஹாபூரில் நடந்த கோர விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார்.
உயிரிழந்தவர்களின் குடும்பத்தினருக்கு தலா ரூ.2 லட்சமும், காயமடைந்தவர்களுக்கு தலா ரூ.50,000மும் வழங்கப்படும் என்று பிரதமர் அறிவித்தார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது:
"மகாராஷ்டிராவின் ஷஹாபூரில் நடந்த மோசமான விபத்தை அறிந்து வேதனை அடைந்தேன். உயிரிழந்தவர்களின் குடும்பத்தினருக்கு எனது ஆழ்ந்த இரங்கலைத் தெரிவித்துக் கொள்கிறேன். காயமடைந்தவர்களுக்காக பிரார்த்திக்கிறோம். விபத்து நடந்த இடத்தில் தேசிய பேரிடர் மீட்பு படை மற்றும் உள்ளூர் நிர்வாகம் பணியாற்றி வருவதுடன், பாதிக்கப்பட்டவர்களுக்குத் தேவையான உதவி கிடைக்கப்படுவதை உறுதி செய்ய அனைத்து நடவடிக்கைகளையும் எடுத்து வருகின்றன.
உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ.2 லட்சம் கருணைத் தொகையாக வழங்கப்படும். காயமடைந்தவர்களுக்கு தலா ரூ.50,000 வழங்கப்படும்: பிரதமர் @narendramodi
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சி.ஐ.சி. –யின் வருடாந்திர மாநாடு – குடியரசுத் துணைத் தலைவர் திரு.எம். வெங்கையா நாயுடு டிசம்பர் 6- ஆம் தொடங்கி வைக்க உள்ளார்
நவம்பர் 30 –க்குள் ஆர்.டி.ஐ. அமலாக்கம் தொடர்பான விளக்க காட்சிகளை வழங்க – சி.ஐ.சி. கோரிக்கை
மத்திய தகவல் ஆணையம்  தகவல் அறியும் உரிமைச் சட்டம் என்ற தலைப்பில் 12 –வது வருடாந்திர மாநாட்டை 2017 டிசம்பர் 6 ஆம் தேதி நடத்த அன்று நடக்க உள்ளது. இந்த மாநாட்டை குடியரசுத் துணைத் தலைவர் திரு. எம், வெங்கையா நாயுடு தொடங்கி வைத்து உரையாற்றுவார்.
சி.ஐ.சி கடந்த ஆண்டு தனது ஆண்டு விழாவை நவம்பர் 7 மற்றும் 8 –ம் தேதிகளில் நடத்தியது. இந்த விழா தகவல் அறியும் உரிமைச் சட்டம், 2005 –யை நிறுவியதை முன்னிட்டு நடத்தப்படுகிறது. இதில் நாடு முழுவதும் ஆர்.டி.ஐ சட்டம் சரியாக அமலாக்கம் செய்யப்பட்டுள்ளதா என்பதையும் உறுதி செய்கிறது. நாடு முழுவதிலும் உள்ள அனைத்து மாநில தகவல் ஆணையங்கள் மற்றும் பங்குதாரர்கள் இதில் பங்கேற்க உள்ளனர்.
இந்த ஆண்டு ஆர்.டி.ஐ சட்டம் – 2005 அமலாக்கம் மற்றும் நிலப்பத்திரங்கள் மற்றும் ஆர்.டி.ஐ. சட்டம் என்ற தலைப்புகளில் மே மற்றும் ஜூலை மாதம் கருத்தரங்குகள் நடைபெற உள்ளன.
கல்வியாளர்கள், பயிற்சி செய்பவர்கள், ஆய்வாளர்கள், அரசுசாரா அமைப்புகள், மாணவர்கள் மற்றும் தொடர்பு உடையவர்கள் “தானாக வெளிப்படுத்துவது “ ஆவணங்கள் கையாளுதல் , ஆர்.டி.ஐ சட்ட அமலாக்கத்தில் எழும் பிரச்சனைகள்  ஆகிய தலைப்புகளில் இவர்கள் மேற்கொண்ட நன்றாக ஆய்வு செய்யப்பட்ட அசல் விளக்க காட்சிகள் மற்றும் ஆய்வு அறிக்கைகள் வரவேற்கப்படுகின்றன.
இதில் பங்கேற்க விருப்பமுள்ளவர்கள் தங்களின் விளக்க காட்சிகளை தங்களின் முழு பெயர் மற்றும் தொடர்பு முகவரி குறித்த விவரங்கனை ஆணையத்தின் இணை செயலருக்கு  அனுப்புமாறு கேட்டுக்கொள்ளப்படுகிறது. இந்த விளக்க காட்சிகளை jslaw-cic[at]gov[dot]in என்ற மின் அஞ்சலுக்கு “செமினார் ஆன் இம்பிலிமென்ட்டேஷன் ஆஃப் ஆர்.டி.ஐ ஆக்ட் – 2005 என்று தலைப்பிட்டு நவம்பர் 30, 2017 ஆம் தேதிக்குள் அனுப்பிவைக்குமாறு கேட்டுக்கொள்ளப்படுகிறது.
பிரதமர் அலுவலகம்
21-வது இந்தியா-ரஷ்யா வருடாந்திர உச்சி மாநாடு
1. பிரதமர் திரு நரேந்திர மோடியுடனான 21-வது இந்தியா-ரஷ்யா வருடாந்திர உச்சிமாநாட்டிற்காக ரஷ்ய கூட்டமைப்பின் தலைவர், மேன்மைமிகு திரு விளாடிமிர் புடின், 06 டிசம்பர் 2021 அன்று புது தில்லிக்கு வருகை தந்தார்.
2. அதிபர் புடினுடன் உயர்மட்டக் குழுவும் வந்தது. பிரதமர் திரு மோடி மற்றும் அதிபர் திரு புதின் இடையேயான இருதரப்பு பேச்சுவார்த்தை சுமூகமான முறையில் நட்பு ரீதியில் நடைபெற்றது. கொவிட் தொற்றுநோய் சவால்களுக்கு மத்தியிலும் இரு நாடுகளுக்கு இடையிலான சிறப்பான யுக்தி சார்ந்த கூட்டுறவில் நீடித்த முன்னேற்றம் குறித்து இரு தலைவர்களும் திருப்தி தெரிவித்தனர். 6 டிசம்பர் 2021 அன்று புதுதில்லியில் நடைபெற்ற வெளியுறவு மற்றும் பாதுகாப்பு அமைச்சர்களின் 2+2 உரையாடல் மற்றும் ராணுவம் மற்றும் ராணுவ-தொழில்நுட்ப ஒத்துழைப்புக்கான அரசுகளுக்கிடையேயான ஆணையத்தின் முதல் கூட்டத்தை அவர்கள் வரவேற்றனர்.
3. அதிகளவிலான பொருளாதார ஒத்துழைப்பின் அவசியத்தை தலைவர்கள் அடிக்கோடிட்டுக் காட்டினார்கள், இந்தச் சூழலில், நீடித்த பொருளாதார ஒத்துழைப்பிற்கான வளர்ச்சியின் புதிய இயக்கிகள் குறித்து வலியுறுத்தினார்கள். பரஸ்பர முதலீடுகளின் வெற்றியை அவர்கள் பாராட்டினர். சர்வதேச வடக்கு-தெற்கு போக்குவரத்து வழித்தடம் மற்றும் முன்மொழியப்பட்டுள்ள சென்னை - விளாடிவோஸ்டோக் கிழக்கு கடல்வழி பாதை ஆகியவற்றின் மூலம் ஏற்படவுள்ள இணைப்பின் பங்களிப்பு குறித்து விவாதிக்கப்பட்டது. ரஷ்யாவின் பல்வேறு பிராந்தியங்கள், குறிப்பாக ரஷ்ய தூர-கிழக்கு பகுதிகள் மற்றும் இந்திய மாநிலங்களுக்கு இடையிலான ஒத்துழைப்பை இரு தலைவர்களும் எதிர்பார்த்தனர். கொவிட் தொற்றுநோய்க்கு எதிரான போராட்டத்தில் இருதரப்பு ஒத்துழைப்பை அவர்கள் பாராட்டினர், முக்கியமான காலகட்டங்களில் இரு நாடுகளும் ஒருவருக்கொருவர் மனிதாபிமான உதவிகளை வழங்கியுள்ளன.
4. பெருந்தொற்றுக்குப் பிந்தைய உலகளாவிய பொருளாதார மீட்சி மற்றும் ஆப்கானிஸ்தானின் நிலைமை உள்ளிட்ட பிராந்திய மற்றும் உலகளாவிய முன்னேற்றங்கள் குறித்து தலைவர்கள் விவாதித்தனர். பல சர்வதேச விவகாரங்களில் இரு தரப்பினரும் பொதுவான நிலைப்பாட்டை பகிர்ந்து கொண்டதாகவும், ஐ.நா பாதுகாப்பு கவுன்சில் உள்ளிட்ட பலதரப்பு மன்றங்களில் ஒத்துழைப்பை மேலும் வலுப்படுத்த ஒப்புக்கொண்டதாகவும் அவர்கள் குறிப்பிட்டனர்.
5. இந்தியா-ரஷ்யா: அமைதி, முன்னேற்றம் மற்றும் செழுமைக்கான கூட்டு என்ற தலைப்பிலான கூட்டறிக்கை, இருதரப்பு உறவுகளின் நிலை மற்றும் வாய்ப்புகளை பொருத்தமாக உள்ளடக்கியுள்ளது. இந்த பயணத்தின் போது, வர்த்தகம், எரிசக்தி, அறிவியல் மற்றும் தொழில்நுட்பம், அறிவுசார் சொத்துரிமை, விண்வெளி, புவியியல், ஆய்வு, கலாச்சார பரிமாற்றம், கல்வி போன்ற பல்வேறு துறைகளில் அரசுகளுக்குகு இடையேயும் இரு நாடுகளின் வர்த்தக மற்றும் பிற நிறுவனங்களுக்கு இடையேயும் பல ஒப்பந்தங்கள் மற்றும் புரிந்துணர்வு ஒப்பந்தங்கள் கையெழுத்தானது. இது நமது இருதரப்பு கூட்டுறவின் பன்முகத்தன்மையின் பிரதிபலிப்பாகும்.
6. 2022-ல் 22-வது இந்தியா-ரஷ்யா வருடாந்திர உச்சி மாநாட்டிற்கு ரஷ்யாவுக்கு வருகை தருமாறு பிரதமர் திரு மோடிக்கு அதிபர் திரு புடின் அழைப்பு விடுத்தார்.
(
மத்திய அமைச்சரவை
பல்லுயிர் பாதுகாப்புத் துறையில் இந்தியா - நேபாளம் இடையே புரிந்துணர்வு ஒப்பந்தம் கையெழுத்தாக மத்திய அமைச்சரவை ஒப்புதல் அளித்துள்ளது
வனங்கள், வனவிலங்குகள், சுற்றுச்சூழல், பல்லுயிர் பாதுகாப்பு, வழித்தடங்கள் மற்றும் ஒன்றோடொன்று இணைக்கும் பகுதிகளை மீட்டெடுப்பது உள்ளிட்ட பருவநிலை மாற்றம் ஆகிய துறைகளில் ஒத்துழைப்பை வலுப்படுத்தி விரிவுபடுத்துவது, இரு நாடுகளுக்கிடையே அறிவு மற்றும் சிறந்த நடைமுறைகளைப் பகிர்ந்து கொள்வது என்ற கண்ணோட்டத்துடன் நேபாள அரசுடன் பல்லுயிர் பாதுகாப்பு குறித்த புரிந்துணர்வு ஒப்பந்தத்தில் கையெழுத்திடுவதற்கான சுற்றுச்சூழல், வனம் மற்றும் பருவநிலை மாற்ற அமைச்சகத்தின் முன்மொழிவுக்குப் பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
வனங்கள், வனவிலங்குகள், சுற்றுச்சூழல், பல்லுயிர் பாதுகாப்பு, வழித்தடங்கள் மற்றும் ஒன்றோடொன்று இணைக்கும் பகுதிகளை மீட்டெடுப்பது உள்ளிட்ட பருவநிலை மாற்றம் ஆகிய துறைகளில் இரு தரப்பினரிடையே ஒத்துழைப்பை மேம்படுத்த இந்தப் புரிந்துணர்வு ஒப்பந்தம் உதவும்.
நுகர்வோர் நலன், உணவு மற்றும் பொது விநியோகம் அமைச்சகம்
நாட்டில் பருப்புவகை இருப்பைக் கண்காணிக்க அரசு பல்வேறு முன்முயற்சிகளை மேற்கொண்டுள்ளது
கள நிலவரத்தை அறிந்துகொள்ள தமிழகம் உள்ளிட்ட நான்கு மாநிலங்களுக்கு 12 அதிகாரிகள் பயணம்
மத்திய நுகர்வோர் விவகாரத்துறையைச் சேர்ந்த மூத்த அதிகாரிகள் நான்கு மாநிலங்களில் 10 இடங்களுக்குச் சென்று, துவரம் பருப்பு, உளுந்து ஆகிய பருப்புவகைகளின் இருப்பு நிலவரம் குறித்து ஆய்வு மேற்கொண்டனர்.
இது தொடர்பாக நுகர்வோர் விவகாரத்துறையின் செயலர் திரு ரோஹித் குமார் சிங், இந்த அதிகாரிகளுடன் ஆலோசனை மேற்கொண்டார். கடந்த வாரம் அகில இந்திய பருப்பு ஆலைகள் சங்கத்தினருடன் செயலர் பேச்சு வார்த்தை நடத்தினார். 15-ந் தேதி தமிழ்நாடு, கர்நாடகா, மத்தியப் பிரதேசம், மகாராஷ்டிரா ஆகிய மாநிலங்களில் பல்வேறு இடங்களுக்குச் சென்று ஆய்வு நடத்த மூத்த அதிகாரிகளை துறை நியமித்தது.
மூத்த அதிகாரிகள் இந்தூர், சென்னை, சேலம், மும்பை, அகோலா, லத்தூர், சோலாபூர், கலபுரக்கி, ஜபல்பூர், கத்னி ஆகிய பல்வேறு இடங்களுக்கு சென்று மாநில அரசின் அதிகாரிகளுடன் கலந்துரையாடினர். ஆலை உரிமையாளர்கள், வணிகர்கள், இறக்குமதியாளர்கள், துறைமுக அதிகாரிகள் ஆகியோருடனும் இந்த ஆலோசனை நடைபெற்றது. பருப்பு வர்த்தகத்தில் ஈடுபட்டுள்ளவர்கள், அவற்றின் இருப்பை வெளியிடுவது அவசியமாகும் என்று அதிகாரிகள் வலியுறுத்தினர். தங்களிடம் உள்ள இருப்பை மறைக்காமல் அறிவிக்க வேண்டும் என்றும் தவறுவோர் மீது மாநில அரசு நடவடிக்கை எடுக்க வேண்டும் என்று அதிகாரிகள் அறிவுறுத்தினர்.
தொலைதொடர்பு மற்றும் தகவல் தொழில்நுட்ப அமைச்சகம்
தொலைதொடர்பு துறையில் சீர்திருத்தம்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய தகவல் தொடர்புத்துறை இணை அமைச்சர் திரு தேவுசின்ஹ் சவுஹான் கீழ்காணும் தகவல்களை வழங்கினார்.
தொலைதொடர்பு துறையில் கட்டமைப்பு மற்றும் நடைமுறைச் சீர்திருத்தங்களுக்கு செப்டம்பர் 15, 2021 அன்று அரசு ஒப்புதல் அளித்தது. வங்கி உத்தரவாதங்களின் சீரமைப்பு; வட்டி விகிதங்களின் சீரமைப்பு மற்றும் அபராதங்களை நீக்குதல்; அலைக்கற்றை  காலத்தை 20 ஆண்டுகளில் இருந்து 30 ஆண்டுகளாக அதிகரிப்பது ; 10 ஆண்டுகளுக்குப் பிறகு ஸ்பெக்ட்ரம் சரணுக்கான அனுமதி ; ஸ்பெக்ட்ரம் பகிர்வுக்கான கூடுதல் உபயோகக் கட்டணம் 0.5% நீக்கம்; தொலைத்தொடர்பு துறையில் 100% அந்நிய நேரடி முதலீட்டிற்கான அனுமதி; ஸ்பெக்ட்ரம் ஏலங்களுக்கான நிலையான நேரம் ; உள்ளிட்ட பல இதில் அடங்கும்.
தொலைத்தொடர்பு சேவை வழங்குநர்கள் அளித்த தகவலின்படி, இந்திய மக்கள் தொகையில் 98% பேருக்கு 4ஜி கைபேசி வசதி வழங்கப்பட்டுள்ளது. இதன் மூலம் நாடு முழுவதும் பொருளாதார நடவடிக்கைகள் மேம்பட்டதன் விளைவாக வளர்ச்சி மற்றும் வேலைவாய்ப்புகளை உருவாகியுள்ளன.
5ஜியைப் பொறுத்தவரை 5ஜி தொழில்நுட்பத்தின் பயன்பாடு மற்றும் பயன்பாடுகளுக்கான சோதனைகளை நடத்துவதற்கு இந்திய தொலைத்தொடர்பு சேவை வழங்குநர்களுக்கு அனுமதி வழங்கப்பட்டுள்ளது. அடுத்த கட்ட தொழில்நுட்ப வளர்ச்சியில் புதுமைகளை வழிநடத்தும் நோக்கில், 6ஜி பற்றிய தொழில்நுட்ப ஆய்வுக் குழுவை தொலைத்தொடர்புத் துறை அமைத்துள்ளது.
இந்தியாவில் சர்வதேச மொபைல் தொலைத்தொடர்பு / 5ஜி-க்காக அடையாளம் காணப்பட்ட அதிர்வெண் அலைவரிசைகளில் ஸ்பெக்ட்ரம் ஏலம் விடுவது குறித்து இந்திய தொலைத்தொடர்பு ஒழுங்குமுறை ஆணையத்திடம் அரசு பரிந்துரைகளைக் கோரியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814032
தகவல் மற்றும் ஒலிபரப்பு அமைச்சகம்
யூ-ட்யூப் சேனல்கள் மூலம் தவறான தகவல்கள் பரப்பப்பட்டதை கண்டுபிடித்தது மத்திய தகவல் மற்றும் ஒலிபரப்புத்துறை அமைச்சகம்
மத்திய தகவல் மற்றும் ஒலிபரப்புத் துறை அமைச்சகத்தின் கீழ் இயங்கும் பத்திரிகை தகவல் அலுவலகத்தின் உண்மைத் தன்மையை கண்டறியும் பிரிவு, நடத்திய ஆய்வில் 6 யூ-ட்யூப் சேனல்கள் ஒருங்கிணைந்து தவறான தகவல்களை பரப்பியதை கண்டுபிடித்துள்ளது. இதற்கென 6 தனி ட்விட்டர் கணக்குகளை கையாண்டு சேனல்களில் தவறான தகவல் பரப்பலை இந்தப்பிரிவு முறியடித்துள்ளது. மத்திய தகவல் மற்றும் ஒலிபரப்புத்துறை சார்பில் இதுபோன்ற ஆய்வு நடத்தி நடவடிக்கை எடுக்கப்படுவது இரண்டாவது முறையாகும். முன்னதாக கடந்த ஆண்டு டிசம்பர் 20ம் தேதி பத்திரிகை தகவல் அலுவலகத்தின் உண்மைத்தன்மை கண்டறியும் பிரிவு நடத்திய ஆய்வில் 3 யூ-ட்யூப் சேனல்கள் தவறான தகவல்களை பரப்பியது கண்டறியப்பட்டது.
நேஷன் டிவி, சம்வாட் டிவி, சரோகர் பாரத், நேஷன் -24, ஸ்வர்னிம் பாரத், சம்வாட் சமாச்சார் ஆகிய இந்த 6 யூ-ட்யூப் சேனல்களும் உண்மைக்குப் புறம்பான தகவல்களைப் பரப்பி 20 லட்சம் சந்தாதாரர்களை கொண்டியிருப்பதும், அவர்கள் 51 கோடிக்கும் அதிகமான முறை இந்த தவறான தகவல்களைக் கொண்ட வீடியோக்களை பார்த்திருப்பதும் கண்டறியப்பட்டுள்ளது.
இந்த சேனல்கள், தேர்தல், உச்சநீதிமன்ற விசாரணை, மத்திய அரசு ஆகியவை குறித்த உண்மைக்குப் புறம்பான செய்திகளை பரப்பியிருக்கின்றன. உதாரணமாக, மின்னணு வாக்குப்பதிவு எந்திரங்களுக்கு தடை, குடியரசுத்தலைவர் மற்றும் உச்சநீதிமன்ற தலைமை நீதிபதி பெயரிலான அறிக்கைகள் என்ற பெயரில் தவறான மற்றும் உண்மைக்கு புறம்பான செய்திகளை பரப்பியிருப்பதும் வெளிச்சத்திற்கு வந்துள்ளது.
நிதி அமைச்சகம்
1962 வருமான வரி விதிகளில் உத்தேசிக்கப்பட்டுள்ள திருத்தம் குறித்து பொதுமக்கள் மற்றும் அக்கறையுள்ள அனைவரிடம் இருந்தும் கருத்துகளை 2018 செப்டம்பர் 4 ஆம் தேதிக்கு முன்னதாக அரசு வரவேற்கிறது
வரி பிடித்தம் செய்யக்கூடாது அல்லது வரி பிடித்தம் குறைந்த வீதத்தில் மேற்கொள்ள வேண்டும் என்பதற்கான சான்றிதழை 1961 வருமான வரி சட்டத்தின் 197 ஆவது பிரிவு மற்றும் / அல்லது 206 சி  பிரிவின் கீழ் கோருவதற்கு என மனு செய்ய 1962 வருமான வரி விதிகளில் படிவம் எண் 13 நிர்ணயிக்கப்பட்டுள்ளது.
இத்தகைய சான்றிதழ் வழங்குவதை மின்னணு முறையில் மேற்கொள்ளவும் இந்த முறையை சரிப்படுத்தி அமைக்கவும் வருமான வரி விதிகளும் தற்போதுள்ள படிவம் எண் 13-ம் திருத்தம் செய்யப்பட வேண்டியுள்ளது.
இதனை கருத்தில் கொண்டு படிவம் எண் 13, விதிகள் 28, 28AA, 28AB, 37B, 37H ஆகியவற்றை திருத்துவது தொடர்பாக வரைவு அறிக்கை வருமான வரித் துறையின் www.incometaxindia.gov.in என்ற வலைதளத்தில் வெளியிடப்பட்டுள்ளது.
இந்த வரைவு அறிவிக்கை தொடர்பான கருத்துக்கள், ஆலோசனைகளை 2018 செப்டம்பர் 4 ஆம் தேதிக்கு முன் ts.mapwal[at]nic[dot]in. என்ற மின்னஞ்சலுக்கு அனுப்புமாறு கேட்டுக்கொள்ளப்படுகிறது.
குறு சிறு மற்றும் நடுத்தர தொழில் துறை அமைச்சகம்
குறு, சிறு நிறுவனங்களுக்கான புதுப்பிக்கப்பட்ட கடன் உத்தரவாதத் திட்டம் 01.04.2023 முதல் அமலுக்கு வருகிறது
சிறு, குறு நிறுவனங்களுக்குப் பிணையில்லாமல்
ரூ 2 லட்சம் கோடி உத்தரவாதப்படுத்திய கடன் கூடுதலாக வழங்கவும், கடனுக்கான வட்டி விகிதத்தை ஒரு சதவீதம் அளவுக்கு குறைக்கவும் ஏதுவாக தொகுநிதியத்திற்கு ரூ.9 ஆயிரம் கோடி வழங்கப்பட்ட நிலையில், இந்நிறுவனங்களுக்கான புதுப்பிக்கப்பட்ட கடன் உத்தரவாதத் திட்டம் 01.04.2023 முதல் அமலுக்கு வருவதாக மத்திய நிதி அமைச்சர் திருமதி நிர்மலா சீதாராமன், மத்திய பட்ஜெட் 2023-24-ல் அறிவித்திருந்தார்.
இதைத் தொடர்ந்து பின்வரும் முக்கியமான நடவடிக்கைகள் மேற்கொள்ளப்பட்டுள்ளன.
- சிறு, குறு நிறுவனங்களுக்கான கடன் உத்தரவாத நிதிய அறக்கட்டளையின் தொகுநிதியத்திற்கு 30.03.2023 அன்று ரூ.8,000 கோடி நிதி வழங்கப்பட்டுள்ளது.
- ஒரு கோடி ரூபாய் வரையிலான கடன்களுக்கு வருடாந்திர உத்தரவாத கட்டணத்தை 2% என்பதில் இருந்து 0.37% என குறைப்பது தொடர்பான வழிகாட்டு நெறிமுறைகளை இந்த அறக்கட்டளை நிதியம் வெளியிட்டுள்ளது. இதனால் சிறு, குறு நிறுவனங்களுக்கான கடன் பெறும் செலவு வெகுவாகக் குறையும்.
- உத்தரவாதத்திற்கான உச்சவரம்பு ரூ.2 கோடியில் இருந்து, ரூ.5 கோடியாக அதிகரிக்கப்பட்டுள்ளது.
2022-23 நிதி ஆண்டு காலத்தில் ரூ. 1 லட்சம் கோடி மதிப்பிலான உத்தரவாதங்களுக்கு ஒப்புதல் வழங்கியிருப்பதன் மூலம் இந்த நிதிய அறக்கட்டளை புதிய சாதனை படைத்துள்ளது.
இளைஞர் நலன் மற்றும் விளையாட்டு அமைச்சகம்
காமன்வெல்த் விளையாட்டு போட்டிகளில் பதக்கம் வென்ற அவினாஷ் சாப்ளே மற்றும் தேஜஸ்வின் ஷங்கரின் வெளிநாட்டு பயிற்சிக்கு மத்திய ஒலிம்பிக் பிரிவு இயக்கம் அனுமதி
மத்திய இளைஞர் விவகாரங்கள் மற்றும் விளையாட்டு அமைச்சகத்தின் ஒலிம்பிக் பிரிவு இயக்கம், காமன்வெல்த் விளையாட்டுப் போட்டியில் பதக்கம் வென்ற அவினாஷ் சாப்ளே, தேஜஸ்வின் சங்கர் ஆகியோர் வெளிநாட்டில் பயிற்சி மற்றும் போட்டிகளில் பங்கேற்கும் திட்டங்களுக்கு ஒப்புதல் அளித்துள்ளது.
இலக்கு ஒலிம்பிக் மேடை திட்டத்தின் நிதியுதவியின் கீழ் தற்போது கொலராடோ ஸ்பிரிங்ஸில் பயிற்சி பெற்று வரும் சாப்ளே, ரபாட் டயமண்ட் லீக்கிற்கு முன்னதாக 8 நாட்கள் பயிற்சி முகாமில் மொராக்கோவின் ரபாத்துக்குச் செல்கிறார். தேஜஸ்வின் ஃப்ரீபோர்ட், பஹாமாஸ் மற்றும் டக்ஸனுக்குச் செல்வார்.
மேலும் தாண்டும் வீரர்களான ஜெஸ்வின் ஆல்ட்ரின், பிரவீன் சித்திரவேல் மற்றும் டி.செல்வ பிரபு ஆகியோர் முறையே கிரீஸ், இத்தாலி மற்றும் பிரான்ஸ் ஆகிய நாடுகளில் பயிற்சி மற்றும் போட்டிகளுக்கான முன்மொழிவுக்கும் ஒப்புதல் அளிக்கப்பட்டுள்ளது.
அனைத்து விளையாட்டு வீரர்களின் செலவுகளும் இலக்கு ஒலிம்பிக் மேடை திட்டத்தின் நிதியுதவியின் கீழ் ஈடுசெய்யப்படும். வீரர்களின் விமானக் கட்டணம், விசாக் கட்டணம், மருத்துவக் காப்பீடு, உள்ளூர் போக்குவரத்து செலவுகள், போர்டிங் & தங்கும் கட்டணம் மற்றும் அலவன்ஸ் ஆகியவை இதில் அடங்கும்.
-----
AD/PKV/KPG
(Visitor Counter : 65
அறிவியல் மற்றும் தொழில்நுட்பத்துறை
கேரள பெண் விவசாயியின் புதுமையான தொழில் நுட்பம் பலவீனப்படுத்தும் பூச்சிகள் மற்றும் அடிக்கடி ஏற்படும் சூறாவளி புயல்களில் இருந்து முந்திரி தோட்டங்களை காப்பாற்றும்
கேரளாவின் கண்ணூர் மாவட்டத்தைச் சேர்ந்த பெண் விவசாயி ஒருவர் அழிவுகரமான பூச்சி தாக்குதல்கள் மற்றும் அடிக்கடி ஏற்படும் சூறாவளி புயல்களில் இருந்து தனது முந்திரி தோட்டத்தை பாதுகாப்பதற்காக ஆதரவு வேர்களை உருவாக்குவதற்கான ஒரு புதுமையான நடைமுறையை கொண்டு வந்துள்ளார்.
இந்தியாவில் முந்திரி சாகுபடியின் பரப்பளவு சுமார் 10.11 லட்சம் ஹெக்டேர் ஆகும். உலகின் பிற நாடுகளை விட இது மிக அதிகம். வருடாந்திர மொத்த உற்பத்தி சுமார் 7.53 லட்சம் டன்கள். பல விவசாயிகள் இதை நம்பி வாழ்வாதாரமாக வாழ்கின்றனர்.
இருப்பினும், பல்வேறு உயிரியல் மற்றும் உயிரியல் சாராத காரணிகளால் முந்திரி உற்பத்தி தடைபட்டுள்ளது. தண்டு மற்றும் வேர் துளைப்பான் மிகவும் பலவீனப்படுத்தும் பூச்சிகளில் ஒன்றாகும், ஏனெனில் இது வளர்ந்த மரங்களைக் கூட குறுகிய காலத்தில் அழிக்கும் திறன் கொண்டது.
பூச்சி தாக்குதலைத் தவிர, கடலோர இந்தியாவில் உள்ள முந்திரி தோட்டங்கள் அடிக்கடி ஏற்படும் தீவிர சூறாவளிகளால் பாதிக்கப்படுகின்றன, மேலும், இதுபோன்ற ஒவ்வொரு அழிவையும் மீட்டெடுக்க பத்து ஆண்டுகளுக்கும் மேலாக தேவைப்படுகிறது.
இந்த சவால்களை எதிர்கொள்வதற்காக கேரளாவை சேர்ந்த திருமதி அனியம்மா பேபி ஒரு புதுமையான முந்திரி வேர்விடும் முறையை உருவாக்கியுள்ளார். வளர்ந்த முந்திரி மரத்தில் பல வேர்களை இந்த முறை உருவாக்குகிறது, இதனால் உற்பத்தி மேம்படுகிறது. தண்டு மற்றும் வேர் துளைப்பான்கள் மற்றும் சூழலியல் மேலாண்மைக்கு இது உதவுவதோடு, உற்பத்தித்திறனை மீட்டெடுக்கிறது. காற்று சேதம் / சூறாவளி புயல்களுக்கு எதிராக வலுவான பிடிப்பை வழங்குகிறது மற்றும் மீண்டும் நடவு செய்ய வேண்டிய அவசியமின்றி தோட்ட ஆயுளை நீட்டிக்கிறது.
இந்திய அரசின் அறிவியல் மற்றும் தொழில்நுட்ப துறையின் தன்னாட்சி பெற்ற அமைப்பான தேசிய கண்டுபிடிப்பு அறக்கட்டளை, இந்த புதுமையான தொழில்நுட்பத்திற்கு தேவையான ஆதரவு மற்றும் அடைகாக்கும் நடவடிக்கைகளை எடுத்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766321
(Visitor Counter : 201
|
|
எண்.
|
|
துறை
|
|
ஒப்பந்தம்/புரிந்துணர்வு ஒப்பந்தம்
|
|
ஒத்துழைப்புக்கான துறைகள்
|
|
இந்தியா சார்பில் கையெழுத்திட்டவர்
|
|
ருவாண்டா சார்பில் கையெழுத்திட்டவர்
|
|
1.
|
|
வேளாண்மை 31.05.2007 அன்று கையெழுத்தானது
|
|
வேளாண்மை மற்றும் கால்நடை வழங்கல் தொடர்பான ஒத்துழைப்புக்கான புரிந்துணர்வு ஒப்பந்தத்தில் திருத்தம்
|
|
வேளாண்மை மற்றும் கால்நடைத் துறையில் ஆராய்ச்சிக்கான வலுவான முக்கியத்துவம், தொழில்நுட்ப மேம்பாடு, திறன் உருவாக்கம் மற்றும் மனிதவள மேம்பாடு மற்றும் முதலீடுகளை திரட்டுவதில் ஒத்துழைப்பு
|
|
திரு.டி.எஸ். திருமூர்த்தி, வெளியுறவுத்துறை செயலாளர் 
|
|
மாண்புமிகு ஜெரால்டின் முகேஷிமானா, வேளாண்மை மற்றும் கால்நடை வளத்துறை அமைச்சர்
|
|
2.
|
|
பாதுகாப்பு
|
|
பாதுகாப்புத் துறை திறன் வளர்ச்சி, ராணுவம், தொழில், அறிவியல் மற்றும் தொழில்நுட்பம்
|
|
திறன் வளர்ச்சி, பாதுகாப்பு, தொழில், அறிவியல் மற்றும் தொழில்நுட்பம்
|
|
திரு.டி.எஸ். திருமூர்த்தி, வெளியுறவுத்துறை செயலாளர் 
|
|
மாண்புமிகு ஜேம்ஸ் கபரேப், பாதுகாப்பு அமைச்சர்
|
|
3.
|
|
கலாச்சாரம் 1975-ல் முதலில் கையெழுத்தானது
|
|
2018-22 ஆண்டுகளில் கலாச்சார பரிமாற்ற திட்டத்திற்கான புரிந்துணர்வு ஒப்பந்தம்
|
|
இசை மற்றும் நடனம், திரையரங்கம், கருத்தரங்கம் மற்றும் மாநாடு, தொல்லியல், ஆவணக் காப்பகம், நூலகம், அருங்காட்சியகம், இலக்கியம், ஆராய்ச்சி மற்றும் ஆவணப்படுத்துதல்.
|
|
திரு.டி.எஸ். திருமூர்த்தி, வெளியுறவுத்துறை செயலாளர் 
|
|
மாண்புமிகு உவாகு ஜூலியன், விளையாட்டு மற்றும் கலாச்சாரத் துறை அமைச்சர்
|
|
4.
|
|
பால்வளம்
கூட்டுறவு
|
|
வேளாண் ஆராய்ச்சி மற்றும் கல்வி தொடர்பாக இந்திய வேளாண் ஆராய்ச்சிக் கவுன்சில் மற்றும் ருவாண்டா வேளாண் வாரியம் இடையேயான புரிந்துணர்வு ஒப்பந்தம்
|
|
பால்வளத் துறையில் பயிற்சி மற்றும் ஆராய்ச்சி, பால் பொருட்களை பதப்படுத்துதல், பாலின் தரம் மற்றும் பாதுகாப்பு, கால்நடை பராமரிப்பில் உயிரி தொழில்நுட்ப பயன்பாடு.
|
|
திரு.டி.எஸ். திருமூர்த்தி, வெளியுறவுத்துறை செயலாளர் (பொருளாதார ஒத்துழைப்பு
|
|
திரு. பேட்ரிக் கரங்வா, தலைமை இயக்குநர்
|
|
5.
|
|
தோல் மற்றும் தோல் சார்ந்த துறைகள்
|
|
அறிவியல் தொழில்நுட்ப ஆராய்ச்சிக் கவுன்சில்-மத்திய தோல் ஆராய்ச்சி மையம் மற்றும் நிர்டா இடையே தோல் மற்றும் தோல் சார்ந்த துறைகளில் ஒத்துழைப்புக்கான புரிந்துணர்வு ஒப்பந்தம்
|
|
|
|
டாக்டர். பி. சந்திரசேகரன், இயக்குநர், அறிவியல் தொழில்நுட்ப ஆராய்ச்சிக் கவுன்சில்-மத்திய தோல் ஆராய்ச்சி மையம்
|
|
திருமிகு. கம்பேடா சாயின்ஸோகா, தலைமை இயக்குநர், நிர்டா
|
|
6.
|
|
கடனுதவி ஒப்பந்தங்கள்
|
|
கிகாலி சிறப்பு பொருளாதார மண்டலத்தில் தொழிற் பூங்காக்களை அமைத்தல் மற்றும் விரிவுபடுத்துவதற்கான 100 மில்லியன் டாலர் கடனுதவிக்கான ஒப்பந்தம்
|
|
|
|
திரு. நதீம் பஞ்செட்டன், தலைமை பொது மேலாளர், ஏற்றுமதி-இறக்குமதி வங்கி
|
|
மாண்புமிகு. டாக்டர் உஸியல் டாஜிஜிமனா, நிதி மற்றும் பொருளாதார திட்டமிடல் துறை அமைச்சர்
|
|
7.
|
|
கடனுதவி ஒப்பந்தங்கள்
|
|
ருவாண்டாவில் வேளாண் பாசனம் திட்டத்திற்கான 100 மில்லியன் டாலர் கடனுதவிக்கான ஒப்பந்தம்
|
|
|
|
திரு. நதீம் பஞ்செட்டன், தலைமை பொது மேலாளர், ஏற்றுமதி-இறக்குமதி வங்கி
|
|
மாண்புமிகு. டாக்டர் உஸியல் டாஜிஜிமனா, நிதி மற்றும் பொருளாதார திட்டமிடல் துறை அமைச்சர்
|
|
8.
|
|
வர்த்தகம்
|
|
வர்த்தக கூட்டுறவு கட்டமைப்பு
|
|
இருநாடுகளிடையே, வர்த்தகம் மற்றும் பொருளாதார ஒத்துழைப்புகளை வகைப்படுத்தி மேம்படுத்துவதற்கான வசதி ஏற்படுத்துதல்
|
|
திரு.டி.எஸ். திருமூர்த்தி, வெளியுறவுத்துறை செயலாளர் 
|
|
மாண்புமிகு. வின்சென்ட் முனியேஷியாகா, வர்த்தகம் மற்றும் தொழில்துறை அமைச்சர்
மனித வள மேம்பாட்டு அமைச்சகம்
கொவிட் தொற்று சமயத்தில் மாணவர்களுக்கு இ-கல்வி: அமைச்சர் ரமேஷ் பொக்ரியால் நிஷாங்க் தகவல்
மத்திய கல்வி அமைச்சர் திரு.ரமேஷ் பொக்ரியால் நிஷாங்க் மாநிலங்களவையில் எழுத்துபூர்வமாக தாக்கல் செய்த பதிலில் கூறியிருப்பதாவது:
கொவிட்-19 தொற்று நேரத்தில் பள்ளிமாணவர்களின் கல்வியை உறுதி செய்ய மத்திய கல்வி அமைச்சகம் பல நடவடிக்கைகள் எடுத்தது.
பிரதமரின் இ-வித்யா திட்டம் மூலம் டிஜிட்டல்/ஆன்லைன் மூலம் கல்வி கற்பிப்பதற்கான நடவடிக்கைகள் மேற்கொள்ளப்பட்டன.
நாடு முழுவதும் 1 முதல் 12 வகுப்பு வரையிலான பள்ளி மாணவர்களுக்காக ‘திக்ஷா’ என்ற டிஜிட்டல் தேசிய தளம் உருவாக்கப்பட்டது. இவற்றை இணையதளம் மற்றும் கைபேசி செயலி மூலம் அணுக முடியும். இதன் மூலம் ஏராளமான பாடத்திட்டங்களையும், புத்தகங்களையும், க்யூ.ஆர் குறியீடு மூலம் பெற முடியும். இது பள்ளி கல்விக்கான ஒரே நாடு, ஒரே டிஜிட்டல் தளம்.
கடந்த ஏப்ரல் வித்யாதான் திட்டம் தொடங்கப்பட்டது. இதன் மூலம் இ-கல்விக்கான பங்களிப்பு/நன்கொடை அனுமதிக்கப்பட்டன.
இணைய இணைப்பு இல்லாதவர்கள் டி.வி. மூலம் ஸ்வயம் பிரபா டிடிஎச் சேனல்கள் உதவின. உயர்தர கல்வி நிகழ்ச்சிகளை 32 சேனல்கள் ஒளிபரப்பின.
ஸ்வயம் இணையதளத்தில் 9ம் வகுப்பு முதல் 12ம் வகுப்பு மாணவர்களுக்கு 92 பாடத்திட்டங்கள் தொடங்கப்பட்டன. இதில் 1.5 கோடி மாணவர்கள் பதிவு செய்து பயனடைந்தனர்.
ஆன்லைன் வசதியை பயன்படுத்த முடியாத தொலைதூர மாணவர்களுக்கு, ரேடியோ மூலம் கல்வி கற்பிக்கப்பட்டது. 289 ரேடியோ நிலையங்கள் 9-ம் வகுப்பு முதல் 12-ம் வகுப்பு வரை படிக்கும் மாணவர்களுக்கு பாடங்களை ஒலிபரப்பின. சிக்ஷாவாணி என்ற ‘பாட் காஸ்ட்’ மூலம் 1 முதல் 12-ம் வகுப்பு மாணவர்களுக்கு பாடங்கள் ஆடியோ மூலம் வழங்கப்பட்டன.
காது கேளாத மாணவர்களுக்கு ஒரு டிடிஎச் சேனல் கல்வி நிகழ்ச்சிகளை ஒளிபரப்பியது. கண் தெரியாத மற்றும் காது கேளாத மாணவர்களுக்கு பாடங்கள் டிஜிட்டல் வழியில் இணையதளம் மூலமாக வழங்கப்பட்டன.
இவை தவிர இ-பாடசாலை, இ-முதுநிலை பாடசாலை, மெய்நிகர் ஆய்வகங்கள், தேசிய டிஜிட்டல் நூலகம் போன்ற தளங்களும் மாணவர்களின் கல்விக்கு பெரிதும் உதவின.
தேசிய கல்வி கொள்கையில், குழந்தைகள் எப்படி கற்க வேண்டும் என்பதில் கவனம் செலுத்தப்பட்டுள்ளது. இது அறிவை மட்டும் வளர்க்காமல், மாணவர்களின் பண்பையும் வளர்க்கும் விதத்திலும், 21-ம் நூற்றாண்டு திறமைகளுக்கு ஏற்ற வகையில் மாணவர்களை தயார்படுத்தும் நோக்கத்திலும் தேசிய கல்வி கொள்கை உருவாக்கப்பட்டுள்ளது.
நாட்டில் உள்ள உயர் கல்வி நிறுவனங்களை, சர்வதேச தரத்துக்கு உயர்த்துவதில் அரசு உறுதியாக உள்ளது. இதற்காக பல்கலை மானியக் குழு 10 பொது துறை மற்றும் 10 தனியார் கல்வி நிறுவனங்களை புகழ்பெற்ற நிறுவனங்களாக அறிவித்துள்ளது.
உலகின் தலைசிறந்த 500 கல்வி நிறுவனங்களுக்குள், இந்திய உயர்கல்வி நிறுவனங்களை கொண்டு வருவதுதான் இதன் நோக்கம். இந்திய உயர் கல்வி நிறுவனங்களின் தரத்தை உயர்த்த மத்திய அரசு இன்னும் பல நடவடிக்கைகளை மேற்கொண்டுள்ளது.
இவ்வாறு அமைச்சர் திரு.ரமேஷ் பொக்ரியால் நிஷாங்க் கூறினார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாகன ஓட்டுனர் உரிமம் பெறுவதற்கான குறைந்தபட்ச கல்வித்தகுதியை நீக்க மத்திய சாலைப் போக்குவரத்து மற்றும் நெடுஞ்சாலைத்துறை முடிவு
சமுதாயத்தில், பொருளாதார ரீதியாக மிகவும் பின்தங்கிய, திறன் பயிற்சி பெற்ற தொழிலாளர்கள் பயன்பெறும் விதமாக, வாகன ஓட்டுனர் உரிமம் பெறுவதற்கான குறைந்தபட்ச கல்வித்தகுதியை நீக்க, மத்திய சாலைப் போக்குவரத்து மற்றும் நெடுஞ்சாலைத்துறை முடிவு செய்துள்ளது. மத்திய மோட்டார் வாகனச் சட்டம் 1989, விதி 8-ன்படி போக்குவரத்து வாகனங்களை இயக்கும் ஓட்டுனர்கள் குறைந்தபட்சம் 8ஆம் வகுப்பு தேர்ச்சி பெற்றிருக்க வேண்டும். ஆனால், நாட்டில் உள்ள பெரும்பாலான வேலைவாய்ப்பற்ற இளைஞர்கள், குறிப்பாக கிராமப்புறங்களைச் சேர்ந்தவர்கள் முறையான கல்வித்தகுதி பெறவில்லை என்ற போதிலும், எழுதப்படிக்கவும், திறன் பெற்றவர்களாகவும் உள்ளனர்.
இந்நிலையில், போக்குவரத்து அமைச்சகம் சார்பில், அண்மையில் நடைபெற்ற கூட்டத்தில், ஓட்டுனர்களுக்கான கல்வித்தகுதியை நீக்குமாறு ஹரியானா மாநில அரசு வலியுறுத்தியது. இதனை பரிசீலித்தபோது, ஓட்டுனர்களுக்கு அவர்கள் சார்ந்த துறையில், உரிய திறன் தேவையே தவிர, கல்வித்தகுதி என்பது தேவையற்றது என தெரிகிறது.
எனவே, ஓட்டுனர் உரிமத்திற்கான கல்வித்தகுதியை நீக்குவதன் மூலம், வேலைவாய்ப்பற்ற ஏராளமானோர் குறிப்பாக நாட்டில் உள்ள இளைஞர்களுக்கு வேலைவாய்ப்பு கிடைக்கும்.
பயணியர் மற்றும் சரக்குப்போக்குவரத்து துறையில் பற்றாக்குறையாக உள்ள சுமார் 22 லட்சம் ஓட்டுனர் பணி வாய்ப்புக்களை ஈடுகட்ட, இந்த முடிவு பேருதவியாக இருக்கும் என கருதப்படுகிறது.
எனவே, 1989ஆம் ஆண்டு மத்திய மோட்டார் வாகன சட்ட விதி 8-க்கு திருத்தம் கொண்டு வர மத்திய சாலைப்போக்குவரத்து மற்றும் நெடுஞ்சாலைத்துறை முடிவு செய்துள்ளது. இதற்கான வரைவு அறிவிப்பு விரைவில் வெளியிடப்படும்.
(Visitor Counter : 241
பிரதமர் அலுவலகம்
முன்னாள் பிரதமர் திரு.மொரார்ஜி தேசாயின் பிறந்தநாளில் பிரதமரின் புகழாரம்
முன்னாள் பிரதமர் திரு.மொரார்ஜி தேசாயின் பிறந்தநாளில் அவருக்குப் பிரதமர் திரு.நரேந்திர மோடி புகழாரம் சூட்டியுள்ளார். “ஒழுக்கம் மற்றும் கொள்கைகள் அடிப்படையில் அவர் எப்போதும் அரசியல் செய்து வந்தார். அதற்காக அவர் எப்போதும் நினைவுகூரப்படுவார்” என்று பிரதமர் கூறியுள்ளார்.